Hammohermoor

Hammohermoor () is en lütt Dörp in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen.

 Geografie 

De Oort liggt in dat Moor an’n Rand von de Masch von de Oost hen na de Stoder Geest. Dat Water ut dat Rebeed flütt över’n Borgbeekkanaal af.

De Naveröörd sünd Waterkroog in’n Noorden, Ritschermoor in’n Noordoosten, Groot-Steernbarg un Hammoh in’n Süüdoosten, Borg un Ossenpohl in’n Süüdwesten, dat Vörwark von Neeland in’n Westen un Engelschopp in’n Noordwesten.

 Historie 

Hammohermoor is as Moorsiedlung grünnt worrn un weer bet in dat 20. Johrhunnert en egen Gemeen, bet dat denn mit de Gemeen Engelschopp tohoopleggt worrn is.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hammoh in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Himmelpoorten in’n Kanton Himmelpoorten.

Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is.

In’n Eersten Weltkrieg is een Soldaat ut Hammohermoor fullen oder vermisst un in’n Tweten söss Lüüd.Onlineprojekt Gefallenendenkmäler

 Inwahnertall 

 Religion 

Hammohermoor is evangeelsch-luthersch präägt un höört to dat Kaspel von de Marienkark in Himmelpoorten. Bet 1794 hett de Oort to dat Kaspel von de Martinskark in Olendörp tohöört.

För de Kathoolschen is de Hillig-Geist-Kark in Stood tostännig.

 Kultur 

En Denkmaal för de Fullenen ut de twee Weltkrieg’ steiht in Himmelpoorten.

 Weertschop un Infrastruktur 

 Verkehr 

De Oort liggt an de Kreisstraat 63, de in’n Westen mit de K 62 verbunnen is, de na Engelschopp un Himmelpoorten geiht. In’n Oosten geiht de K 63 an de K 3, de in’n Noordwesten na Ritschermoor un in’n Süüdwesten na Groot-Steernbarg löppt.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Süüdoosten von Hammohermoor an de B 73.

De nächsten Bahnhööv sünd in Himmelpoorten (wat so bi veer Kilometer weg is) un Hammoh (so bi fiev Kilometer weg) an de Nedderelvbahn von Cuxhoben na Hamborg.

 Footnoten 

Kategorie:Oort
Kategorie:Landkreis Stood